Două persoane au murit în Japonia, după ce au fost vaccinate din loturile suspendate de Moderna.
Două persoane au murit după ce au fost inoculate cu vaccinuri produse de compania Moderna din loturi care au fost anterior suspendate. Cauza deceselor este încă investigată. Moderna a declarat că suspendarea loturilor a fost doar o măsură de precauţie.
Două persoane au murit după ce au fost inoculate cu vaccinuri produse de compania Moderna din loturi care au fost anterior suspendate din cauza descoperirii de contaminanți, a declarat sâmbătă ministerul japonez al sănătății, citat de Reuters.Bărbații au murit luna aceasta, la câteva zile după primirea celei de-a doua doze de Moderna, a declarat ministerul într-un comunicat. Fiecare a primit o doză din cele trei loturi suspendate joi. Cauza deceselor este încă investigată.Japonia a oprit utilizarea a 1,63 milioane de doze Moderna expediate către 863 de centre de vaccinare la nivel național, la mai mult de o săptămână după ce distribuitorul intern, Takeda Pharmaceutical, a primit rapoarte de contaminanți în unele flacoane.Guvernul și Moderna au spus că nu au fost identificate probleme de siguranță sau eficacitate, iar suspendarea a fost doar o măsură de precauție.Contaminanții ar fi particule metalice, a raportat media locală, citând surse din ministerul sănătății.